
22-TA-3025: Noteikumu projekts (Grozījumi)
Grozījumi Ministru kabineta 2021. gada 11. marta noteikumos Nr. 153 "Kārtība, kādā atļauj pieņemt militārajā dienestā un uzņemt Zemessardzē Latvijas pilsoni, kas izdarījis noziedzīgu nodarījumu"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 15.11.2022.)
Lūdzam precizēt Ministru kabineta noteikumu projekta "Grozījumi Ministru kabineta 2021. gada 11. marta noteikumos Nr. 153 "Kārtība, kādā atļauj pieņemt militārajā dienestā un uzņemt Zemessardzē Latvijas pilsoni, kas izdarījis noziedzīgu nodarījumu"" (turpmāk – projekts) sākotnējās ietekmes (ex-ante) novērtējuma ziņojuma (anotācijas) 1.3. apakšsadaļā ietverto informāciju, jo nav skaidrs, kas ir tajā minētais Kriminālkodeksa likums.
Piedāvātā redakcija
-
	Ņemts vērā
Precizēts Latvijas Kriminālkodeksa nosaukums.
	1.3. Pašreizējā situācija, problēmas un risinājumi

	2.
	Anotācija (ex-ante)
8.1.4. uz Nacionālā attīstības plāna rādītājiem 
	Priekšlikums (TM - 15.11.2022.)
Lūdzam precizēt projekta sākotnējās ietekmes (ex-ante) novērtējuma ziņojuma (anotācijas) 8.1.4. apakšsadaļā ietverto informāciju, norādot korektu atsauci uz Latvijas Nacionālo attīstības plānu 2021.-2027. gadam.
Piedāvātā redakcija
-
	Ņemts vērā
Precizēta informācija par Nacionālo attīstības plānu 2021.-2027. gadam.
 
	8.1.4. uz Nacionālā attīstības plāna rādītājiem

	3.
	Noteikumu konsolidētā versija
1. Noteikumi nosaka kārtību, kādā aizsardzības ministra izveidota komisija izvērtē atļauju sniegšanu:
	Priekšlikums (TM - 15.11.2022.)
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā norāda likumā noteikto pilnvarojumu Ministru kabinetam. Ievērojot minēto, lūdzam precizēt projekta 1. punktā paredzēto Ministru kabineta 2021. gada 11. marta noteikumu Nr. 153 "Kārtība, kādā atļauj pieņemt militārajā dienestā un uzņemt Zemessardzē Latvijas pilsoni, kas izdarījis noziedzīgu nodarījumu" (turpmāk – noteikumi) 1. punktu atbilstoši Militārā dienesta likuma 16. panta 2.3 daļā un Latvijas Republikas Zemessardzes likuma 14. panta sestajā daļā noteiktajam pilnvarojumam Ministru kabinetam.
 
Piedāvātā redakcija
-
	Ņemts vērā
-
	1. Noteikumi nosaka kārtību, kādā aizsardzības ministra izveidota komisija (turpmāk – komisija) izvērtē jautājumu par atļaujas sniegšanu:

	4.
	Noteikumu konsolidētā versija
2. Aizsardzības ministra izveidotā komisija (turpmāk – komisija) lemj par atļaujas sniegšanu kandidāta pieņemšanai militārajā dienestā vai uzņemšanai Zemessardzē. Komisijas sastāvu, darba organizāciju un darba nodrošināšanas kārtību nosaka aizsardzības ministrs.
	Priekšlikums (TM - 15.11.2022.)
Vēršam uzmanību uz to, ka norādi par vārdkopas saīsinājuma lietošanu turpmākajā tekstā ietver vietā, kur pirmo reizi tiek minēta saīsināmā vārdkopa. Ievērojot minēto, lūdzam precizēt projekta 2. punktā paredzētajā noteikumu 2. punktā ietverto norādi par saīsinājuma "komisija" lietošanu noteikumu tekstā, proti, to ietvert noteikumu 1. punkta ievaddaļā.
Piedāvātā redakcija
-
	Ņemts vērā
-
	2. Komisija lemj par atļaujas sniegšanu kandidāta pieņemšanai militārajā dienestā vai uzņemšanai Zemessardzē (turpmāk – pieņemšana dienestā). Komisijas sastāvu, darba organizāciju un darba nodrošināšanas kārtību nosaka aizsardzības ministrs.

	5.
	Noteikumu konsolidētā versija
2. Aizsardzības ministra izveidotā komisija (turpmāk – komisija) lemj par atļaujas sniegšanu kandidāta pieņemšanai militārajā dienestā vai uzņemšanai Zemessardzē. Komisijas sastāvu, darba organizāciju un darba nodrošināšanas kārtību nosaka aizsardzības ministrs.
	Priekšlikums (TM - 15.11.2022.)
Vēršam uzmanību uz to, ka šobrīd spēkā esošo noteikumu 1. punktā ir paredzēta norāde par saīsinājuma "pieņemšana dienestā" lietošanu noteikumu tekstā. Savukārt projekts neparedz norādi par saīsinājuma "pieņemšana dienestā" lietošanu noteikumu tekstā, bet noteikumu tekstā tiek lietots šis saīsinājums. Ievērojot minēto, lūdzam precizēt projekta 2. punktā paredzēto noteikumu 2. punktu, ietverot norādi par saīsinājuma "pieņemšana dienestā" lietošanu noteikumu tekstā aiz vārdiem "pieņemšanai militārajā dienestā vai uzņemšanai Zemessardzē".
Piedāvātā redakcija
-
	Ņemts vērā
-
	2. Komisija lemj par atļaujas sniegšanu kandidāta pieņemšanai militārajā dienestā vai uzņemšanai Zemessardzē (turpmāk – pieņemšana dienestā). Komisijas sastāvu, darba organizāciju un darba nodrošināšanas kārtību nosaka aizsardzības ministrs.



